હવે એક નવા જ ડાન્સ ફોર્મ વિશે વાત કરીએ. ઓછા જાણીતા ડાન્સ ફોર્મને દુનિયા સામે લઇ જનાર એક મહાન ડાન્સર અત્યારે પ્રમાણમાં નાની ઉંમરનો છે અને જીવે છે. જ્યોર્જ બુશ જેના શો વ્હાઇટ હાઉસમાં ગોઠવતા… ટેરેન્ટીનો અને બેટ્રોલુચી જેવા ડિરેક્ટર, અલ પચીનો જેવા અભિનેતા, જેનીફર લોપેઝ અને મેડોના જેવા વર્લ્ડ ફેમસ પર્ફોમર જેના વખાણ કરે છે એવો આ ડાન્સર છે..જોક્વીન કોર્તિસ. જોક્વીન બેલે અને ફલેમેન્કોનો ડાન્સર છે. આજે પ0 વર્ષની ઉંમરે પણ જુવાનને શરમાવે એ તાકાતથી તે ડાન્સ કરે છે. તેના સુદૃઢ ફિગરને કારણે ઘણા લોકો તેને સેકસ ગોડ પણ કહે છે. લાઇવ મ્યુઝિક સાથે તે ખૂબ સારા ફૂટ વર્કથી ખૂબસૂરત કોરિયોગ્રાફી સાથે બહુ સારું નૃત્ય કરે છે. તેણે હજુ સુધી લગ્ન કર્યા નથી. તે કહે છે કે નૃત્ય જ મારી પત્ની છે..